Dačić je u pisanoj izjavi reagovao na izjave turskih i bošnjačkih zvaničnika, naglasivši da je zvanični Beograd spreman za pomirenje, mir i izgradnju zajedničke budućnosti, ali nikada nikome neće dozvoliti ponižavanje Srbije.- Čavušoglu bi morao da se rasplače i nad Ćele-kulom u Nišu, koja je izgrađena od lobanja ubijenih Srba na Čegru 1809. Valjda su i srpske majke doživele bol kad su im odvodili decu kroz tzv. danak u krvi, praveći od njih janičare - naveo je ministar Dačić i poručio da bi neki turski zvaničnik mogao da klekne i pred Ćele-kulom i izvini se Srbima za sve zločine za tih pet vekova.Dačić je zapitao kako bi Turska reagovala kada bi Srbija osudila ubistvo milion Jermena i nazvala ga genocidom.- I zašto Bošnjaci ne osude zločin nad Jermenima i nazovu ga genocidom kao što su to uradile mnoge zemlje u svetu? I zašto Boris Tadić javno ne saopšti s kim je dogovorio tekst deklaracije koji smo usvojili u Skupštini. Sigurno ga nismo doneli bez konsultacija - istakao je Dačić.Sramotno je, kaže Dačić, da šest godina nakon toga Bošnjaci i Turci drže lekcije Srbiji, koja je jedina od svih balkanskih zemalja donela skupštinsku deklaraciju o zločinu nad pripadnicima nekog drugog naroda.- Niko nikada nije doneo nijedan akt na prostoru bivše Jugoslavije o osudi zločina protiv Srba - naveo je ministar.Poručio je da bi turskog kolegu Mevluta Čavušoglua, koji kaže da dok Bosna plače, Turska ne može mirno da spava, podsetio na turske zulume za pet vekova okupacije.

Kurir